РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33
от заседанието на Комисия ”Международна дейност” на ВСС,
проведено на 02.10.2013 г.

Днес, 02.10.2013 г. (сряда) от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
				 	Мария Кузманова 
                			Милка Итова - отсъства
				Михаил Кожарев 

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова - старши експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Писмо от Министерство на правосъдието и Въпросник /Схема за оценяване на съдебните системи – цикъл 2012-2014 г./ от Европейската комисия за ефективност на правосъдието /CEPEJ/, Съвет на Европа във връзка с Оценка на европейските съдебни системи.

МОТИВИ: Една от основните дейности на Европейската комисия за ефективност на правосъдието е изготвянето на Оценка на европейските съдебни системи. Това е кръг на оценяване, който обхваща период от две години. След последния кръг на оценяване данните, изпратени от държавите на CEPEJ бяха използвани като основа за изготвянето на анализ, предоставен на Европейската комисия и включен в „Информационното табло на ЕС в областта на правосъдието”. С цел изготвяне на обобщен отговор от името на Република България, Министерство на правосъдието отправя молба отговорите на въпросите, които са от компетентността на ВСС да бъдат предоставени в срок до 21 октомври  2013 г. на английски език на хартиен и електронен носител и във формата, която Въпросникът изисква. Въпросите са свързани с бюджетирането на съдебната система, организацията на съдебната система, справедливост на процеса, кариерно развитие на съдии и прокурори, изпълнение на съдебните решения, съдебни решения, вещи лица и бъдещи реформи. Референтната година за Схемата за оценяване на Европейските съдебни системи – цикъл 2012 – 2014 е 2012 г.
Въз основа на горното, 

Комисия „Международна дейност”
Р Е Ш И:

1.1. Изпраща Въпросника на следните комисии на Висшия съдебен съвет за изготвяне на отговори по компетентност, в срок до 14 октомври 2013 г., както следва:

-	Комисия „Бюджет и финанси" - въпроси от 6 до 15.2 вкл., както и полето А.2 и въпрос 61, и от 132 до 139. Всички финансови данни трябва да бъдат дадени в евро, като за страните, които не принадлежат към еврозоната, трябва да бъде посочен обменният курс на 1 януари 2012 г.;

-	Комисия „Професионална квалификация, информационни технологии и статистика" - въпроси 28, 30, 54, 62, 63, 64, 65, 65.1, 65.2, 65.3, 65.4, 66, 66.1, поле за коментар С3, 67, 84, 86, 91, 94, от 97 до 102 вкл. и от 107 до 109 вкл., от 127 до 131.1 вкл.;

-	Комисия по правни въпроси – въпрос 29, от 31 до 41.1 вкл., 50 и 51,  поле за коментар С1, 85, от 87 до 89 вкл., 92, 93, 95, 96, от 103 до 106, 106.1 вкл. и част 8.2 „Изпълнения на решения по наказателни дела”  - въпроси от 189 до 191 вкл. както и коментарите в поле Н.2 в края, Глава 10 „Съдебни преводачи” от 197 до 201 вкл. и глава 11 „Вещи лица” от 202 до 207 вкл. и Глава 12 „Бъдещи реформи” въпрос 208;

-	Комисия „Съдебна администрация" - въпроси от 42 до 53 вкл., глава 3.3 Прокурори и служители в прокуратурата (55 до 60 и поле за коментар С2);

-	Комисия по предложенията и атестирането на съдии, прокурори и следователи - въпроси от 110 до 126 вкл. и коментарите след въпрос 126;

- Комисия по анализ и отчитане степента на натовареност на органите на съдебната власт – въпроси от 68 до 83 вкл. и поле за коментар С4; 

-	Комисия по дисциплинарните производства - въпроси от 140 до 145 вкл.;

1.2. Възлага на дирекция „Международна дейност" да обобщи отговорите на въпросите от Схемата за оценяване на съдебните системи - цикъл 2012-2014 г., които са от компетентността на Висшия съдебен съвет, и да ги изпрати на Министерството на правосъдието на Република България в срок до 21 октомври 2013 г.

Забележка: Електронният вариант на въпросника (Схема за оценяване на съдебните системи - цикъл 2012-2014 г.) от Европейската комисия за ефективност на правосъдието (CEPEJ), Съвет на Европа, можете да откриете във вътрешната поща, папка CEPEJ.

2. ОТНОСНО: Писмо, получено по ел. поща от Националната съдебна администрация на Литва относно предоставяне, в срок до 01.10.2013 г., на отговори на Въпроси, отнасящи се до разпределяне на делата на съдии.

Комисия „Международна дейност”
Р Е Ш И:

2.1. Писмото от Националната съдебна администрация на Литва относно предоставяне на отговори на Въпроси, отнасящи се до разпределяне на делата на съдии, да се изпрати на Комисия по анализ и отчитане степента на натовареност на органите на съдебната власт, с молба за попълване в двуседмичен срок.

3. ОТНОСНО: Писма от Прокуратура на Република България относно командировани в чужбина на представители на Прокуратурата, за информация.

Комисия „Международна дейност”
Р Е Ш И:

	3.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България. 
	3.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно-правно сътрудничество” на ВСС.

4. ОТНОСНО: Решения на Комисия „Бюджет и финанси” по протокол № 37/25.09.2013 г., Комисия по правни въпроси по протокол № 37/23.09.2013 г., КПУКИВИВСС, Комисия „Професионална квалификация, информационни технологии и статистика” по протокол №35/01.10.2013 г. във връзка с писмото на Надя Парпулова – директор на дирекция „Механизъм за сътрудничество и оценка и международни програми” на МП относно предоставяне на информация. 

Комисия „Международна дейност”
Р Е Ш И:

4.1. Приема за сведение предоставената информация от Комисия „Бюджет и финанси”, Комисия по правни въпроси, КПУКИВИВСС, Комисия „Професионална квалификация, информационни технологии и статистика” относно Механизма за сътрудничество и оценка и международни програми.
5.  ОТНОСНО: Становища от председателите на Софийски апелативен съд, Апелативен специализиран наказателен съд, Окръжен съд гр. Бургас, Окръжен съд гр. Сливен, Окръжен съд гр. Габрово, Окръжен съд гр. Русе, Окръжен съд гр. Силистра, Окръжен съд гр. Перник и Окръжен съд гр. Пазарджик във връзка с писмо на Соня Нейкова – зам. председател на Окръжен съд гр. Варна относно решение на ВСС по протокол № 50/03.12.2008 г., т. 38.1, касаещо провеждането на ежемесечни съвместни съвещания на окръжно ниво.

Комисия „Международна дейност”
Р Е Ш И:

	5.1. Приема становищата на председателите на Софийски апелативен съд, Апелативен специализиран наказателен съд, Окръжен съд гр. Бургас, Окръжен съд гр. Сливен, Окръжен съд гр. Габрово, Окръжен съд гр. Русе, Окръжен съд гр. Силистра, Окръжен съд гр. Перник и Окръжен съд гр. Пазарджик във връзка с писмо на Соня Нейкова – зам. председател на Окръжен съд гр. Варна относно решение на ВСС по протокол № 50/03.12.2008 г., т. 38.1, касаещо провеждането на ежемесечни съвместни съвещания на окръжно ниво.

	Т.  Р А З Н И

6. ОТНОСНО: Точката се включва към т. 4

	7. ОТНОСНО: Заявление от Николай Кръстев – следовател в отдел „Следствен” на Софийска градска прокуратура за участие в конкурс за избор на командировани национални експерти в Евроджъст.

Комисия „Международна дейност”
Р Е Ш И:

7.1. Приема за сведение заявлението от Николай Кръстев – следовател в отдел „Следствен” на Софийска градска прокуратура за участие в конкурс за избор на командировани национални експерти в Евроджъст.
7.2. След получаване на писмено съгласие от административния ръководител, кандидатурата на Николай Кръстев да се изпрати в Министерство  на външните работи.
7.3. Възлага на дирекция „Международна дейност” да изготви обявление за конкурса за избор на командировани национални експерти в Евроджъст, което да бъде публикувано на интернет-страницата на Висшия съдебен съвет. В обявлението да фигурира изискването, че кандидатурите ще се разглеждат от комисия „Международна дейност” на ВСС след получаване на писмено съгласие от съответния административен ръководител.

8. ОТНОСНО: Писмо от Моника Димитрова-Бийчър – директор и ръководител на управляващия орган на ОПАК – МФ относно покана за участие в Годишното информационно събитие на ОПАК за 2013 г., което ще се проведе на 23.10.2013 г. в 10.30 ч. в х-л „Шератон”, зала „Средец.

Комисия „Международна дейност”
Р Е Ш И:

8.1. Възлага на дирекция „Международна дейност” да изпрати писмото на всички ръководители на започнали проекти и на такива с започнали проектни предложения за определяне на представители за участие в Годишното информационно събитие на ОПАК за 2013 г., което ще се проведе на 23.10.2013 г. в 10.30 ч. в х-л „Шератон”, зала „Средец.

9. ОТНОСНО: Благодарствено писмо от Надя Парпулова – МП.

Комисия „Международна дейност”
Р Е Ш И:

9.1. Приема за сведение благодарственото писмо от Надя Парпулова.

10. ОТНОСНО: Справка, изготвена от дирекция „Международна дейност” за предстоящи командировки на членове на ВСС.

Комисия „Международна дейност”
Р Е Ш И:

10.1. Приема за сведение справката, изготвена от дирекция „Международна дейност” за предстоящи командировки на членове на ВСС.

ПРЕДСЕДАТЕЛ 
НА КОМИСИЯТА:/П/
					     	 СОНЯ НАЙДЕНОВА